Søndag blev der afholdt Nordjyske Mesterskaber i bridge for damepar i Sæby Bridgeklubs lokaler. De nye nordjyske mestre for sæsonen 2007/2008 blev Ester Frederiksen og Lisbeth Albertsen, begge fra bridgeklubben Hjerter Es i Skagen. Netop klubben i Skagen, har nogle dygtige spillere, da de to bedst placerede par kommer herfra. Ester Frederiksen og Lisbeth Albertsen har, sammen med parrene, Tulle Larsen og Grethe Christensen, Hjerter Es, Skagen og Birthe Jespersgaard og Inge Lis Christensen, Hirtshals Bridgeklub kvalificeret sig til at deltage i Danmarksmesterskaberne, der afholdes i Vingsted i juli 2008.
Ester Frederiksen og Lisbeth Albertsen, begge fra bridgeklubben Hjerter Es i Skagen, kan det næste års tid kalder sig for nordjyske mestre i bridge. Parret har nu kvalificeret sig til Danmarksmesterskaberne.